*Tämä artikkeli käsittelee vuonna 1998 syntynyttä jääkiekkoilijaa. Oscar Steen on vuonna 1982 syntynyt jääkiekkoilija.*

**Oskar Steen** (s. 9. maaliskuuta 1998 Karlstad, Ruotsi) on ruotsalainen jääkiekkoilija, joka pelaa NHL-joukkue Boston Bruinsin organisaatiossa. Hän pelaa pääasiassa seuran AHL-joukkue Providence Bruinsissa. Steen on pelipaikaltaan keskushyökkääjä, mutta osaa pelata myös laidassa. Steen laukoo oikealta.

Ura
---

### Seuraura

Steen on Forshaga IF:n kasvatti. Hän siirtyi 14-vuotiaana Färjestad BK:hon kaudeksi 2012–2013, joka päättyi U16 SM:n mestaruuteen. Kaudella 2013–2014 Steen voitti Färjestadin U16-junioreiden sisäisen piste-, maali- ja syöttöpörssin tehoilla 15+12=27.

Kaudella 2015–2016 Steen oli tehoilla 8+24=32 Färjestadin J20-junioreiden toiseksi paras pistemies Jonas Nymanin kanssa sisäisessä pistepörssissä edellään August Gunnarsson. Hänellä oli koko J20 SuperElitin paras aloitusprosentti (60,58 %). Steen debytoi kauden aikana myös Färjestadin SHL-joukkueessa, jossa hän pelasi 17 runkosarja- ja viisi playoff-ottelua tehden kuusi syöttöpistettä. Steen teki SHL-debyyttinsä 25. marraskuuta 2015 vieraissa Brynäs IF:ää vastaan, kun Joel Eriksson Ek joutui yllättäen sivuun. Steen sai ottelussa jääaikaa 10.55 minuuttia. Hän muodosti kauden mittaan kahden muun nuoren Färjestad-nuoren, Joel Eriksson Ekin ja Rasmus Asplundin kanssa toimivan "Knattekedjanin". Helmikuussa 2016 Steen teki joukkueen kanssa kolmivuotisen SHL-sopimuksen.

Boston Bruins varasi Steenin kuudennella kierroksella 165. pelaajana NHL:n varaustilaisuudessa 2016. Samana kesänä hänet varasi myös HK Sotši 116. pelaajana KHL:n varaustilaisuudessa. Ensimmäisellä täydellä SHL-kaudellaan 2016–2017 Steen teki Färjestadissa 47 runkosarja- ja seitsemässä playoff-ottelussa tehot 1+2=3. Kuudessa pelaamassaan Mestarien liigan ottelussa hän teki yhden maalin. Steenin ensimmäinen pääsarjamaali syntyi Mestarien liigassa 10. syyskuuta 2016 puolalaista Cracovia Krakówia vastaan. Ensimmäisen SHL-maalinsa hän teki 1. lokakuuta 2016 vieraissa Karlskrona HK:ta vastaan. Samassa kuussa 2016 Färjestad lainasi Steenin suuremman peliajan sarjatasoa alemmas HockeyAllsvenskanissa pelaavan MODO Hockeyn joukkueeseen, jossa hän pelasi neljä ottelua. Lisäksi Steen pelasi kauden aikana miesten pelejä myös yhden ottelun lainalla vielä sarjaporrasta alempana Hockeyettanissa kasvattajaseuransa Forshaga IF:n paidassa helmikuussa 2017.

Kaudella 2017–2018 Steen teki SHL:n runkosarjassa kuusi tehopistettä. Lokakuussa 2017 HK Sotši kauppasi hänen KHL-oikeutensa SKA Pietariin vaihdossa Ivan Laritševiin. Vain runsas viikko myöhemmin SKA kuitenkin kauppasi Steenin oikeudet takaisin Sotšille vaihdossa puolustaja Konstantin Tšernjukiin. Kaudella 2018–2019 hän teki läpimurtonsa SHL:ssä tehtyään 46 runkosarjaottelussa tehot 17+20=37 ja 14 playoff-ottelussa tehot 2+5=7. Steen oli runkosarjassa Färjestadin toiseksi paras pistemies Jesse Virtasen jälkeen. Hän teki SHL-uransa ensimmäisen playoff-maalin viidennessä puolivälieräottelussa 30. maaliskuuta 2019 HV71:tä vastaan. Steenin osuma ratkaisi Färjestadille 3–2-jatkoaikavoiton kolmannessa jatkoerässä ajassa 117.01.

Toukokuussa 2019 Steen teki kolmivuotisen NHL-tulokassopimuksen Boston Bruinsin kanssa. Hän pelasi kauden 2019–2020 kokonaan AHL-joukkue Providence Bruinsin vahvuudessa, jossa tulokaskausi toi 60 runkosarjaottelussa tehot 6+17=23, kunnes koronaviruspandemia päätti kauden maaliskuussa 2020. Syyskuussa Boston Bruins lainasi Steenin toistaiseksi voimassa olevalla sopimuksella Allsvenskan-joukkue IF Björklöveniin, kunnes NHL:n harjoitusleirit alkavat.

### Maajoukkueura

Steen pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Steen pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Steen valittiin Latvian vastaan pelatun avausottelun päätteeksi Ruotsin ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2015, jolloin Steen voitti hopeaa.

Steen pelasi myös World U-17 Hockey Challengessa marraskuussa 2014, jolloin hän voitti pronssia. Yhteensä hän on pelannut 25 nuorten ja 38 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Färjestad BK | SHL | 17 | 0 | 6 | 6 | 4 | 5 | 0 | 0 | 0 | 2 | U18 | 7 | 2 | 1 | 3 | 6 |
| 2016–2017 | Forshaga IF | Ruotsi I | 1 | 1 | 1 | 2 | 0 | – | – | – | – | – |
|  | MODO Hockey | Allsvenskan | 4 | 0 | 0 | 0 | 2 | – | – | – | – | – |
|  | Färjestad BK | SHL | 47 | 1 | 2 | 3 | 8 | 7 | 0 | 0 | 0 | 0 |
| 2017–2018 | Färjestad BK | SHL | 45 | 4 | 2 | 6 | 16 | 5 | 0 | 0 | 0 | 2 | JMM | 7 | 2 | 2 | 4 | 12 |
| 2018–2019 | Färjestad BK | SHL | 46 | 17 | 20 | 37 | 49 | 14 | 2 | 5 | 7 | 8 |
| 2019–2020 | Providence Bruins | AHL | 60 | 7 | 16 | 23 | 48 | – | – | – | – | – |
| 2020–2021 | IF Björklöven | Allsvenskan | 16 | 12 | 3 | 15 | 10 | – | – | – | – | – |
|  | Providence Bruins | AHL | 23 | 5 | 6 | 11 | 12 | – | – | – | – | – |
|  | Boston Bruins | NHL | 3 | 0 | 0 | 0 | 2 | – | – | – | – | – |
| 2021–2022 | Providence Bruins | AHL | 49 | 15 | 20 | 35 | 26 | 2 | 0 | 0 | 0 | 0 |
|  | Boston Bruins | NHL | 20 | 2 | 4 | 6 | 6 | – | – | – | – | – |
| 2022–2023 | Providence Bruins | AHL | 64 | 14 | 17 | 31 | 34 | 4 | 1 | 0 | 1 | 4 |
|  | Boston Bruins | NHL | 3 | 1 | 0 | 1 | 0 | – | – | – | – | – |
| 4 kautta | yhteensä | AHL | 196 | 41 | 59 | 100 | 120 | 6 | 1 | 0 | 1 | 4 |
| 4 kautta | yhteensä | SHL | 155 | 22 | 30 | 52 | 77 | 31 | 2 | 5 | 7 | 12 |
| 3 kautta | yhteensä | NHL | 26 | 3 | 4 | 7 | 8 | – | – | – | – | – |

Lähteet
-------

* Oskar Steen The Internet Hockey Databasessa (englanniksi)
* Oskar Steen Eurohockey-sivustolla (englanniksi)
* Oskar Steen *Elite Prospects*. Everysport Media Group AB.  (englanniksi)

### Viitteet

1. ↑  Oskar Steen The Internet Hockey Databasessa (englanniksi)
2. 1 2 3 4 5 6 7 8  Oskar Steen *Elite Prospects*. Everysport Media Group AB.  (englanniksi)
3. ↑  Elite Prospects - Färjestad BK U16 *eliteprospects.com*. Everysport Media Group. Viitattu 10.9.2020. (englanniksi)
4. ↑  Elite Prospects - Färjestad BK J20 *eliteprospects.com*. Everysport Media Group. Viitattu 10.9.2020. (englanniksi)
5. ↑  Hedlund, Johan: Debutant ljuset i Färjestads mörker *vf.se*.  25.11.2015. Nya Wermlands-Tidningens.  Arkistoitu 6.3.2016. Viitattu 19.7.2016. (ruotsiksi)
6. ↑  Oskar Steen *SHL.se*. SHL. Viitattu 10.9.2020. (ruotsiksi)
7. ↑  Solberger, Mikael: Knattekedjan – en dundersuccé *nwt.se*.  26.1.2016. Nya Wermlands-Tidningens.  Arkistoitu 6.1.2018. Viitattu 19.7.2016. (ruotsiksi)
8. ↑  Eriksson, Stefan: Oskar Steen blir kvar i Färjestad BK *farjestadbk.se*.  24.2.2016. Färjestads Bollklubb Fastighets. Viitattu 30.7.2018. (ruotsiksi)
9. ↑  Game detail: 10 Sep 2016, Färjestad Karlstad - Comarch Cracovia *Eurohockey.com*.  10.9.2016. European Ice Hockey Online & eSports.cz s.r.o. Viitattu 30.7.2018. (englanniksi)
10. ↑  Bergh, Martin: Karlskrona tog tredje raka segern *SHL.se*.  1.10.2016. SHL. Viitattu 30.7.2018. (ruotsiksi)
11. ↑  Eriksson, Stefan: Steen lånas ut till Modo *farjestadbk.se*.  24.10.2016. Färjestads Bollklubb Fastighets. Viitattu 30.7.2018. (ruotsiksi)
12. ↑  Sundler, Bengt: Forshaga lånar Oskar Steen av Färjestad *nwt.se*.  14.2.2017. Nya Wermlands-Tidningens.  Arkistoitu 22.11.2017. Viitattu 19.7.2016. (ruotsiksi)
13. ↑  Изменения в составах команд 11-12 октября *khl.ru*.  12.10.2017. КХЛ.  Arkistoitu 14.10.2017. Viitattu 19.7.2016. (venäjäksi)
14. ↑  «Куньлунь» расторг контракт с Юйэнем, «Сочи» совершил три обмена *khl.ru*.  20.10.2017. КХЛ. Viitattu 19.7.2016. (venäjäksi)
15. ↑  Elite Prospects - Färjestad BK *eliteprospects.com*. Everysport Media Group. Viitattu 10.9.2020. (englanniksi)
16. ↑  Funqvist, Sixten: Färjestad vann marathonmatch *SHL.se*.  30.3.2019. SHL. Viitattu 10.9.2020. (ruotsiksi)
17. ↑  Bruins Sign Oskar Steen To 3-Year Entry-Level Contract *nhl.com/bruins*.  3.5.2019. Boston:  Boston Bruins. Viitattu 10.9.2020. (englanniksi)
18. ↑  Kassman, Mikael: Steen klar *bjorkloven.com*.  10.9.2020. Björklöven. Viitattu 10.9.2020. (ruotsiksi)
19. ↑  Best Player of the Game Selected by the Team (pdf) *stats.iihf.com*.  24.4.2016. IIHF. Viitattu 19.7.2016. (englanniksi)